CELEX: 
Language: mt
Date: 2020-02-13 00:00:00
Title: REGOLAMENT DELEGAT TAL-KUMMISSJONI (UE) .../... li jirrettifika r-Regolament Delegat (UE) 2019/934 fir-rigward tal-arranġamenti tranżizzjonali għall-kummerċjalizzazzjoni ta’ stokkijiet tal-prodotti tad-dielja

IL-KUMMISSJONI
                          EWROPEA

                                                   Brussell, 13.2.2020
                                                   C(2020) 672 final

             REGOLAMENT DELEGAT TAL-KUMMISSJONI (UE) .../...

                                       ta’ 13.2.2020

     li jirrettifika r-Regolament Delegat (UE) 2019/934 fir-rigward tal-arranġamenti
      tranżizzjonali għall-kummerċjalizzazzjoni ta’ stokkijiet tal-prodotti tad-dielja

MT                                                                                       MT
 ---pagebreak---                                MEMORANDUM TA’ SPJEGAZZJONI

     1.       KUNTEST TAL-ATT DELEGAT
     Fit-12 ta’ Marzu 2019, ġie adottat ir-Regolament Delegat tal-Kummissjoni (UE) Nru
     2019/934 li jissupplimenta r-Regolament (UE) Nru 1308/2013 tal-Parlament Ewropew u tal-
     Kunsill rigward, fost l-oħrajn, prattiki enoloġiċi awtorizzati u restrizzjonijiet applikabbli
     għall-produzzjoni u għall-konservazzjoni tal-prodotti tad-dielja. Ir-Regolament Delegat (UE)
     Nru 2019/934 jissostitwixxi u jħassar ir-Regolament tal-Kummissjoni (KE) Nru 606/2009 li
     jistabbilixxi l-prattiki enoloġiċi awtorizzati u r-restrizzjonijiet applikabbli għall-prodotti tad-
     dielja fl-UE.
     Dan l-abbozz tar-Regolament Delegat jirrettifika żball fl-Artikolu 15 tar-Regolament Delegat
     (UE) Nru 2019/934 biex jiġi żgurat li l-prodotti tad-dielja manifatturati bejn id-dħul fis-seħħ u
     d-data tal-applikazzjoni tar-Regolament Delegat (UE) Nru 2019/934 ikunu jistgħu jiġu
     kkummerċjalizzati.

     2.       KONSULTAZZJONIJIET QABEL L-ADOZZJONI TAL-ATT
     Fl-10 ta’ Lulju 2019, l-Italja talbet lill-Kummissjoni tiċċara d-dati tat-tħassir tar-Regolament
     tal-Kummissjoni (KE) Nru 606/2009 u tad-dħul fis-seħħ u tal-applikazzjoni tar-Regolament
     Delegat (UE) Nru 2019/934. Wara li analizzat l-Artikolu 15 (Arranġamenti tranżizzjonali) u l-
     Artikolu 17 (Dħul fis-seħħ) tar-Regolament Delegat (UE) 2019/934, il-Kummissjoni sabet
     żball fl-Artikolu 15 li jenħtieġ li jirreferi għad-data tal-applikazzjoni tar-Regolament Delegat
     (UE) 2019/934 minflok għad-data tad-dħul fis-seħħ.
     Minħabba f’dan, waqt il-laqgħat tal-Grupp ta’ Esperti għall-Organizzazzjoni Komuni tas-
     Swieq Agrikoli — Inbid — tas-17 ta’ Lulju 2019 u tal-5 ta’ Diċembru 2019, il-Kummissjoni
     infurmat lill-esperti dwar il-ħtieġa li jiġi rrettifikat ir-Regolament Delegat (UE) 2019/934 u
     dwar ir-rettifika proposta. Ma tqajmet l-ebda oġġezzjoni f’dawn l-okkażjonijiet.

     3.       ELEMENTI ĠURIDIĊI TAL-ATT DELEGAT
     Jeħtieġ li l-Artikolu 15 tar-Regolament Delegat (UE) 2019/934 jiġi rrettifikat sabiex ikopri
     prodotti manifatturati skont id-dispożizzjonijiet tar-Regolament tal-Kummissjoni (KE) Nru
     606/2009 bejn id-data tad-dħul fis-seħħ tar-Regolament Delegat, is-27 ta’ Ġunju 2019, u d-
     data tal-applikazzjoni tiegħu, is-7 ta’ Diċembru 2019. Il-formulazzjoni attwali tippermetti l-
     kummerċjalizzazzjoni ta’ prodotti tad-dielja manifatturati f’konformità mar-Regolament tal-
     Kummissjoni (KE) Nru 606/2009 qabel id-data tad-dħul fis-seħħ tar-Regolament Delegat
     (UE) 2019/934, iżda mhux bejn id-data tad-dħul fis-seħħ u d-data tal-applikazzjoni ta’ dak ir-
     Regolament. Sabiex tippermetti l-kummerċjalizzazzjoni tal-prodotti tad-dielja mill-ħsad tal-
     2019, ir-referenza għad-“data tad-dħul fis-seħħ” fl-Artikolu 15 tar-Regolament Delegat (UE)
     2019/934 jeħtieġ li tiġi sostitwita b’“data tal-applikazzjoni”.
     Billi din l-emenda taffettwa s-sustanza tal-att delegat, l-istrument xieraq huwa Regolament
     Delegat tal-Kummissjoni li jirrettifika r-Regolament Delegat (UE) Nru 2019/934. Dan jibqa’
     japplika sakemm ma tiġi espressa l-ebda oġġezzjoni mill-Parlament Ewropew jew mill-
     Kunsill fi żmien xahrejn, bil-possibbiltà li dan il-perjodu jiġi estiż għal xahrejn oħra.

MT                                                   1                                                     MT
 ---pagebreak---                       REGOLAMENT DELEGAT TAL-KUMMISSJONI (UE) .../...

                                                        ta’ 13.2.2020

           li jirrettifika r-Regolament Delegat (UE) 2019/934 fir-rigward tal-arranġamenti
            tranżizzjonali għall-kummerċjalizzazzjoni ta’ stokkijiet tal-prodotti tad-dielja

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill
     tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli
     u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE)
     Nru 1037/2001 u (KE) Nru 1234/20071, u b’mod partikolari l-Artikolu 75(2) u l-Artikolu
     80(4) tiegħu,
     Billi:
     (1)      Ir-Regolament Delegat tal-Kummissjoni (UE) Nru 2019/9342jissostitwixxi u jħassar
              ir-Regolament (UE) Nru 606/20093. Wara l-pubblikazzjoni tar-Regolament Delegat
              (UE) 2019/934, instab żball fil-verżjonijiet lingwistiċi kollha tat-test.
     (2)      L-iżball jikkonċerna l-arranġamenti tranżizzjonali għall-kummerċjalizzazzjoni ta’
              stokkijiet ta’ prodotti tad-dielja stabbiliti fl-Artikolu 15 tar-Regolament Delegat (UE)
              2019/934. Ir-Regolament (KE) Nru 606/2009 kien japplika sas-6 ta’ Diċembru 2019.
              Ir-Regolament Delegat (UE) 2019/934 daħal fis-seħħ fis-27 ta’ Ġunju 2019. Sabiex l-
              operaturi jingħataw żmien biżżejjed biex jadattaw għar-regoli l-ġodda, ġie deċiż li d-
              data tal-applikazzjoni ta’ dak ir-Regolament tiġi stabbilita s-7 ta’ Diċembru 2019.
     (3)      Għalhekk, l-arranġamenti tranżizzjonali previsti fl-Artikolu 15 tar-Regolament
              Delegat (UE) 2019/934 kienu maħsuba biex jippermettu li jitqiegħdu fis-suq prodotti
              tad-dielja manifatturati f’konformità mar-Regolament (KE) Nru 606/2009 qabel id-
              data tal-applikazzjoni tar-Regolament Delegat (UE) 2019/934 . Madankollu, l-Artikolu
              15 jirreferi għad-data tad-dħul fis-seħħ tar-Regolament Delegat (UE) 2019/934
              minflok ma jirreferi għad-data tal-applikazzjoni ta’ dak ir-Regolament. Dan iġib
              miegħu konsegwenza imprevista, dik li l-prodotti tad-dielja tal-ħsad il-ġdid tal-2019, li
              ġew manifatturati f’konformità mar-Regolament (KE) Nru 606/2009, ma jistgħux jiġu
              kkummerċjalizzati jekk ġew manifatturati fid-data tad-dħul fis-seħħ jew wara.
     (4)      Sabiex jippermettu l-kummerċjalizzazzjoni tal-prodotti tad-dielja manifatturati
              f’konformità mar-Regolament (KE) Nru 606/2009 bejn is-27 ta’ Ġunju u s-6 ta’
     1
              ĠU L 347, 20.12.2013, p. 671.
     2
              Ir-Regolament Delegat tal-Kummissjoni (UE) 2019/934 tat-12 ta’ Marzu 2019 li jissupplimenta r-
              Regolament (UE) Nru 1308/2013 tal-Parlament Ewropew u tal-Kunsill f’dak li jirrigwarda ż-żoni ta’
              vitikultura li fihom tista’ tiżdied il-qawwa alkoħolika, il-prattiki enoloġiċi awtorizzati u r-restrizzjonijiet
              applikabbli għall-produzzjoni u l-konservazzjoni tal-prodotti tad-dielja, il-persentaġġ minimu tal-
              alkoħol għall-prodotti sekondarji u r-rimi tagħhom, u l-pubblikazzjoni tal-fajls tal-OIV (ĠU L 149,
              7.6.2019, p. 1)
     3
              Ir-Regolament tal-Kummissjoni (KE) Nru 606/2009 tal-10 ta’ Lulju 2009 li jistabbilixxi regoli
              ddettaljati għall-implimentazzjoni tar-Regolament tal-Kunsill (KE) Nru 479/2008 fir-rigward tal-
              kategoriji tal-prodotti tad-dwieli, il-prattiċi enoloġiċi u r-restrizzjonijiet applikabbli (ĠU L 193,
              24.7.2009, p. 1).

MT                                                             2                                                                MT
 ---pagebreak---             Diċembru 2019, jenħtieġ li l-arranġamenti tranżizzjonali stabbiliti fl-Artikolu 15 tar-
            Regolament Delegat (UE) 2019/934 jiġu rrettifikati sabiex ikopru dak il-perjodu.
     (5)    Jenħtieġ għalhekk li r-Regolament Delegat (UE) 2019/934 jiġi rettifikat skont dan.
     (6)    L-iżball fir-Regolament Delegat (UE) 2019/934 jeħtieġ rettifika li tippermetti l-
            kummerċjalizzazzjoni tal-prodotti tad-dielja manifatturati bejn is-27 ta’ Ġunju u s-6 ta’
            Diċembru 2019. Għal din ir-raġuni, dan ir-Regolament Rettifikattiv jeħtieġ li japplika
            b’mod retroattiv mis-27 ta’ Ġunju 2019,
     ADOTTAT DAN IR-REGOLAMENT:

                                                   Artikolu 1
     Ir-Regolament Delegat (UE) 2019/934 huwa rrettifikat kif ġej:
     L-Artikolu 15 jiġi sostitwit b’dan li ġej:

                                                  “Artikolu 15
                                      Arranġamenti tranżizzjonali

     L-istokkijiet tal-prodotti tad-dielja manifatturati qabel id-data tal-applikazzjoni ta’ dan ir-
     Regolament f’konformità mar-regoli fis-seħħ qabel dik id-data jistgħu jiġu rilaxxati għall-
     konsum mill-bniedem.”.

                                                   Artikolu 2
     Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.
     Għandu japplika mis-27 ta’ Ġunju 2019.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 13.2.2020

                                                     Għall-Kummissjoni
                                                     Il-President
                                                     Ursula VON DER LEYEN

MT                                                     3                                                MT